Njarðvík vann í kvöld sinn fjórða deildarsigur í röð þegar okkar menn lögðu Hauka 89 - 75 . Með sigrinum er liðið okkar komið í 4. sætið með 10 stig . Maciek Baginski fór fyrir liðinu í kvöld með 25 stig , 2 fráköst og 2 stoðsendingar . Eftir sjö mínútna leik var staðan 12 - 6 og þá tók Israel Martin leikhlé fyrir gestina úr Hafnarfirði . Maciek Baginski fann fjölina í upphafi leiks og skellti snemma niður tveimur þristum . Reyndar voru okkar menn mun duglegri fyrir utan þriggja en inni í teig , 6 - 11 í þristum en 1 - 10 í teignum í fyrsta leikhluta en staðan þó 20 - 13 eftir fyrstu tíu mínúturnar og flott ákefð í Njarðvíkurliðinu . Haukar minnkuðu muninn í 27 - 25 í öðrum leikhluta en Njarðvík sleit sig frá á nýjan leik 34 - 25 þar sem Maciek Baginski var helsti sóknarbroddurinn . Annar leikhluti reyndist öllu jafnari en sá fyrri , staðan í hálfleik 39 - 34 og Maciek Baginski með 11 stig í Njarðvíkurliðinu og Kyle Williams kom inn í annan leikhluta eftir meiðslafjarveru í síðustu leikjum . Kyle skellti í tvo þrista og var með 8 stig í hálfleik . Um miðbik þriðja leikhluta var staðan 46 - 43 . Kári Jónsson var að hitta vel í liði gestanna og hélt Haukum við efnið á meðan Cahz var að finna taktinn á sóknarendanum fyrir Njarðvíkurliðið . Njarðvík náði mest upp 10 stiga forskoti í þriðja leikhluta en Haukar með flautuþrist í lok þriðja minnkuðu muninn í 61 - 55 fyrir fjórða og síðasta leikhluta . Framan af fjórða leikhluta neituðu Haukar að láta stinga sig af , Kristinn Pálsson kom með risa þrist þegar fjórar mínútur lifðu leiks og kom Njarðvík í 70 - 63 . Chaz Williams fór svo langt með leikinn þegar hann „ hristi og hrærði ” af sér varnarmann Hauka og kom Njarðvík í 79 - 68 . Lokatölur reyndust 89 - 75 , verðskuldaður sigur í barningsleik . Maciek Baginski var stigahæstur í kvöld með 25 stig , flottur leikur hjá Maciek og næstir honum voru Kyle og Chaz báðir með 11 stig og þeir Wayne , Mario og Kristinn bættu allir 10 stigum í púkkið . Næst á dagskrá er bikartvíhöfði í Njarðtaks-gryfjunni en þá mæta bæði Keflavíkurliðin í heimsókn . Leikirnir fara fram í Njarðtaks-gryfjunni þann 8. desember næstkomandi og óhætt að fullyrða að viðlíka skemmtun í Reykjanesbæ fæst ekki á betra verði .